ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660043169
ขอให้ปรับปรุงระบบการจัดเก็บภาษีฝ่ายรายได้และฝ่ายจัดเก็บภาษีที่ดินของ สำนักเขตบึงกุ่ม กรุงเทพมหานคร  เนื่องจากวันที่ 11 ตุลาคม 2566 เวลาประมาณ 11.00 น. ผู้ร้องได้ติดต่อไปยังหน่วยงานดังกล่าว เพื่อสอบถามข้อมูลเกี่ยวกับคิวอาร์โค้ด สำหรับการชำระภาษีที่ดินและสิ่งปลูกสร้าง ประจำปี พ.ศ.2566 เมื่อติดต่อเข้าไป พบว่ามีเจ้าหน้าที่เพศหญิง (ไม่ทราบชื่อ-นามสกุล เพียงกล่าวถึงเท่านั้น) รับสาย เมื่อผู้ร้องสอบถามข้อมูลเกี่ยวกับคิวอาร์โค้ด สำหรับการชำระภาษีฯเจ้าหน้าที่ฯ แจ้งให้ผู้ร้องทราบว่า ผู้ร้องมีภาษีค้างชำระประจำปี พ.ศ. 2564 เป็นเงินจำนวน 3,049.20 บาท (สามพันสี่สิบเก้าบาทยี่สิบสตางค์) เบี้ยปรับ จำนวน 2,000 กว่าบาท (สองพันกว่าบาท) รวมเป็นเงินจำนวน 5,122.66 บาท (ห้าพันหนึ่งร้อยยี่สิบสองบาทหกสิบหกสตางค์) ซึ่งในขณะนั้น ผู้ร้องได้แจ้งให้เจ้าหน้าที่ทราบว่า ผู้ร้องไม่ได้รับเอกสารการแจ้งเตือนการชำระภาษีให้ทราบแต่อย่างใด พร้อมทั้งแจ้งให้เจ้าหน้าที่ฯทราบว่า ภาษีประจำปี พ.ศ. 2565 ก็ได้ทำการชำระตามปกติ ทำไมทางหน่วยงานไม่มีการแจ้งให้ทราบ ว่ามีการค้างชำระภาษีฯ ในปี พ.ศ. 2564 โดยหลังจากวางสายสนทนาไปแล้วนั้น พบว่ามี เจ้าหน้าที่ท่านเดิม ได้ติดต่อกลับหาผู้ร้อง เพื่อแจ้งรายละเอียดให้ผู้ร้องทราบว่า เจ้าหน้าที่ฯ เพิ่งมารับหน้าที่ใหม่ ทำให้ไม่ทราบรายละเอียดดังกล่าว อีกทั้งผู้ร้องแจ้งว่าหากว่าไม่ได้ติดต่อสอบถามการชำระภาษีของปี 2566 ก็อาจจะทำให้ยังไม่ทราบข้อมูลการค้างชำระภาษีฯ ทำให้ต้องเสียค่าปรับเพิ่ม และอาจทำให้มีเบี้ยปรับเพิ่มสูงขึ้นเรื่อยๆ จากกรณีดังกล่าวทำให้ผู้ร้องได้รับความเดือดร้อน ไม่ได้รับความถึงพอใจในระบบการให้บริการของเจ้าหน้าที่ฯ จึงประสงค์ให้หน่วยงานที่เกี่ยวข้องปรับปรุงระบบการจัดเก็บภาษีฝ่ายรายได้และฝ่ายจัดเก็บภาษีที่ดินของสำนักเขตบึงกุ่ม (ผู้ร้องประสงค์ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata